# name
La vida privada dels llibres del CRAI Biblioteca de Reserva. Nova exposició virtual. (Setembre 2020)

# metadata.dc.description[].value
Material elaborat pel CRAI Biblioteca de Reserva.

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Setembre 2020.

# metadata.dc.description.abstract[].value
El CRAI Biblioteca de Reserva presenta l’exposició virtual La vida privada dels llibres del CRAI Biblioteca de Reserva, un nou recurs digital sobre l'exposició realitzada al desembre de 2019 (vegeu post al Blog del CRAI Biblioteca de Reserva).

 

Amb aquesta exposició es van celebrar els 10 anys de la base de dades Antics Posseïdors i ara us oferim la possibilitat de visitar-la virtualment si no vau poder assistir-hi en directe.

 

La mostra virtual és fruit de la promoció de l’Aprenentatge basat en projectes i de la col·laboració docent amb l’assignatura “Concepció i disseny de llocs web culturals” del Màster de Gestió de Continguts Digitals de la Universitat de Barcelona.

 

Aquesta és també la nostra manera d’unir-nos a l’#EuropeanHeritageDays 2020, que enguany promou la relació entre patrimoni i educació.

 

Enguany repetim l’experiència de l’any anterior però amb alguns canvis provocats per la incidència que ha tingut la COVID-19 en el desenvolupament de l’assignatura. En aquest cas, i davant la impossibilitat de materialitzar una proposta per part dels estudiants, el professor Rubén Alcaraz i Mireia Alises han dut a terme aquesta excel·lent i generosa iniciativa durant el confinament. Hi trobareu el variat grup de documents que van constituir la mostra: des de còdexs medievals i incunables fins a estampes de sants del set-cents, puntes de paper o receptes decimonòniques, per citar-ne només alguns. Volem destacar la qualitat i profusió de les imatges, acompanyades per textos breus però necessaris per entendre l’essència i el sentit d’aquesta exposició.

 

Us animem a entrar a La vida privada dels llibres del CRAI Biblioteca de Reserva, i gaudir de tots aquests testimonis de lectura i d’ús amagats dins les pàgines de la nostra col·lecció.

# metadata.dc.rights[].value
cc-by (c) Universitat de Barcelona. CRAI, 2020

# metadata.dc.subject.other[].value
Universitat de Barcelona. CRAI Biblioteca de Reserva

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
La vida privada dels llibres del CRAI Biblioteca de Reserva. Nova exposició virtual. (Setembre 2020)